b'\n_START_ARTICLE_\nJohn P. Washington\n_START_SECTION_\n\xc5\xbdivljenje\n_START_PARAGRAPH_\nRodil se je v dru\xc5\xbeini Franka in Mary Washington, ki sta se v ZDA preselila iz Irske; imela sta sedem otrok. John je \xc5\xbee v mladosti izkazal zanimanje za religijo in kmalu je postal ministrant v lokalni cerkvi v Newarku (New Jersey). Kot nadarjen \xc5\xa1portnik in dober u\xc4\x8denec si je uspel zagotoviti vstop v Seton Hall Preparatory School (South Orange, New Jersey); tu je kon\xc4\x8dal srednjo \xc5\xa1olo in hkrati se udele\xc5\xbeil ve\xc4\x8d predavanj, s katerimi se je pripravljal na duhovni\xc5\xa1tvo. Po maturiranju je \xc5\xa1olanje nadaljeval na Immaculate Conception Seminary School of Theology; male zaobljube je podal leta 1933 in \xc4\x8dez dve leti je prejel duhovni\xc5\xa1ko posve\xc4\x8denje._NEWLINE_Naslednjih \xc5\xa1est let je deloval v razli\xc4\x8dnih \xc5\xbeupnijah v New Jerseyju. Potem, ko je Japonska napadla ZDA, se je pridru\xc5\xbeil Kopenski vojski ZDA kot voja\xc5\xa1ki kaplan. Sprva je slu\xc5\xbeil v Indiani in Marylandu._NEWLINE_Pozno leta 1942 je bil preme\xc5\xa1\xc4\x8den v Camp Myles Standish (Taunton, Massachusetts), kjer je kon\xc4\x8dal Kaplansko \xc5\xa1olo na Univerze Harvard. Tu je spoznal tudi preostale tri kaplane iz \xc4\x8detverice.'